“Ek was in 2019 op ’n sabbatsreis van ses maande in Rio de Janeiro. Daar het ek Portugees leer praat by ’n taalskool, wonderlike nuwe vriende gemaak en vir ’n maer tannie met ’n hengse wit bolla klavier gespeel. Tydens die inperking – terug in Suid-Afrika – het ek my swaer se kamera geleen en myself geleer hoe om musiekvideo’s te maak. Toe sit ek in my sitkamer ’n vertoning aanmekaar vir ’n virtuele gehoor. Ek vertel wat ek in alles in Rio beleef het en sing liedjies wat ek geskryf het terwyl ek daar was.”